শেষ পর্যন্ত এরা দুজনেই খাঁটি বাঙালি! হাবে, ভাবে, কথায়, কাজের ধরনে এরা মজ্জায় মজ্জায় বাঙালি! হতে পারে এরা দুজনে দুটি ভিন্ন সময়ের সন্তান। তবু, মধ্যবিত্ত বাঙালিয়ানাই এদের দুজনকে একই সূত্রে গেঁথে ফেলে আর এদেরকে আমাদের কাছে এতটা আপন করে তোলে। এরা চিরকাল আমাদের ঘরের লোকই হয়ে থাকবে। আমার স্থির বিশ্বাস যে হাজার শার্লক হোম্‌স্‌, এরক্যুল পোয়ারো, মিস্‌ মার্পল, স্যাম স্পেড, ফিলিপ মারলো, পেরি মেসন বা মেইগ্রের মামলার গল্প পড়ার পরও এদের কাছেই আমাদের ফিরতে হবে দু-দণ্ড স্বস্তি পেতে!